इस बार किसानों के आंदोलन का माध्यम बना दशहरा, मोदी के पुतले का दहन
देशभर में रविवार 25 अक्टूबर का दिन विजयदशमी के रूप में मनाया गया। इस त्योहार को बुराई पर अच्छाई की जीत प्रतीक माना जाता है और बुराई के प्रतीक रूप में रावण का दहन किया जाता है परन्तु इसबार हरियाणा और पंजाब के आन्दोलनरत किसनों ने प्रतीक रूप में मोदी, अंबानी, अडानी के साथ बीजेपी और संघ के नेताओ के पुतले जलाए। किसान लंबे समय से कृषि कानून को लेकर विरोध प्रदर्शन कर रहे है। किसान इतने नाराज हैं कि उन्होंने विरोध स्वरूप प्रधानमंत्री नरेंद्र मोदी का पुतले का दहन किया। रावण दहन की जगह पीएम मोदी के पुतले दहन की तस्वीर तेजी से सोशल मीडिया पर वायरल हो रही है।
विभिन्न शहरों और गांवों में किसान संगठनों ने अपने अपने स्तर पर रोष प्रदर्शन कर कृषि कानूनों के खिलाफ विरोध जताया। मालेरकोटला में किसानों का सबसे बड़ा प्रदर्शन दिखा। जहां हजारों की संख्या में किसानों व मुस्लिम भाईचारे के लोगों ने केंद्र सरकार के खिलाफ नारेबाजी की। पंजाब-हरियाणा के किसानों ने आरोप लगया कि मोदी सरकार अंबानी-अडानी के साथ मिलकर उन्हें बंधुवा मजदूर बनाने की कोशिश कर रही है। बिचौलिया खत्म करने की बात कहकर वह अनाज व् जमीन पूंजीपतियों के हाथ में सौंपना चाहती है।
प्रदर्शनकारी किसान ने कहा कि, पीएम मोदी ने चुनाव के वक्त कई लुभावने वादे किए थे लेकिन एक भी पूरा नहीं किया गया और तो मोदी सरकार का ये कृषि कानून बिल किसानों को गुलामी की ओर धकेलने वाला है। कई जगह प्रदर्शन करने वाले कई छात्रों और किसानों को पुलिस ने हिरासत में लिया और हरियाणा में तो प्रदर्शनकारियो पर वाटर कैनन भी चलाई गई।
हरियाणा में किसानों ने मोदी के पुतले के साथ कुल 10 लोगों के पोस्टर लगाए हुए थे। इसमें उत्तर प्रदेश के मुख्यमंत्री योगी का भी फोटो पुतले पर लगाया गया था। इसके साथ ही केंद्रीय गृहमंत्री अमित शाह, केंद्रीय स्वास्थ्य मंत्री डॉ. हर्षवर्धन और चंडीगढ़ से बीजेपी सांसद किरण खेर के साथ कई अन्य बीजेपी के दिग्गज नेताओं का फोटो 10 सिरों की तरह लगाया गया था।
नेताओ ने कहा उन्होंने अहंकारी रूपी नरेंद्र मोदी का पुतला फूंका है, प्रशासन ने अपनी पूरी कोशिश की वो किसानों को दबा दे परन्तु किसान अब आर पार की लड़ाई लड़ रहे है। इसलिए वो न लाठी से डरेंगे और सरकारी मुकदमों से।
भारतीय किसान यूनियन ने कहा कि किसान का अंदोलन और तेज़ हो रहा है इसको और ताकत देने के लिए 29 को अंबाल में इकठ्ठा होंगे जहाँ किसान महापंचात की जाएगी। उन्होंने साफ किया यह आंदोलन तीनो अध्यादेश की वापसी तक जारी रहेगा।
अखिल भारतीय किसान संघर्ष समन्वय समिति के झंडे तले प्रदेश के 34 किसान संगठन तीनों किसान विरोधी कानूनों के खिलाफ एकजुट होकर हरियाणा में संघर्ष कर रहे संगठनों ने अपने भविष्य के कार्यक्रम का किया ऐलान:
● प्रदेश में प्रदर्शन कर रहे किसानों के विरुद्ध दमन और झूठे मुकदमे बनाने की भी निंदा की गई।
● हरियाणा दिवस 1 नवंबर से प्रदेश के कोने-कोने से किसान जत्थे चलेंगे गांव गांव घूम कर किसान विरोधी कानूनों के खिलाफ जन जागरण करेंगे
● सभी जत्थे से 9 नवंबर को सीएम सिटी करनाल पहुंच कर मुख्यमंत्री को चुनौती देंगे
● 26 और 27 नवंबर को "दिल्ली चलो" के आह्वान पर हरियाणा के किसान भी दिल्ली को घेरेंगे।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva